SÚŤAŽNÉ PODKLADY k zriadeniu dynamického nákupného systému

 **„Združená dodávka elektriny pre potreby zabezpečenia verejného osvetlenia v meste Nitra“**

# Príloha č. 2 –Súťažné podklady k výzve v rámci DNS

Verejné obstarávanie realizované postupom zadávania zákazky podľa § 58 až 61 zákona

č. 343/2015 Z. z. o verejnom obstarávaní a o zmene a doplnení niektorých zákonov v znení

neskorších predpisov (ďalej len „ZVO“), výzva v rámci zriadeného dynamického nákupného

systému s predmetom „Elektrina pre potreby mesta Nitra a ním zriadených organizácií“.

# SÚŤAŽNÉ PODKLADY k Výzve č.4 v rámci zriadeného dynamického nákupného systému (ďalej len „DNS“) s názvom

***„Združená dodávka elektriny pre potreby zabezpečenia verejného osvetlenia v meste Nitra“***

Nitra, marec 2021

# A. POKYNY NA VYPRACOVANIE PONUKY A VŠEOBECNÉ INFORMÁCIE

**IDENTIFIKÁCIA VEREJNÉHO OBSTARÁVATEĽA**

|  |  |
| --- | --- |
| Názov organizácie:  | Mesto Nitra  |
| Sídlo:  | Štefánikova trieda 60, 950 06 Nitra  |
| Zastúpený:  | Marek Hattas, primátor  |
| IČO:  | 00308307  |
| Kontaktná osoba:  | Mária Blisková |
| E-mail:  | Bliskova msunitra.sk |
| Komunikačné rozhranie:  | <https://josephine.proebiz.com/sk/tender/6454/summary>  |

# 1. Predmet zákazky

Predmetom zákazky je dodávka elektrickej energie na 12 kalendárnych mesiacov pre zabezpečenie verejného osvetlenia v meste Nitra. Dodávka elektrickej energie vrátane distribučných služieb musí zodpovedať technickým podmienkam a prevádzkovému poriadku PDS a musí byť v súlade s platnými právnymi predpismi SR (zákon č.251/2012 Z.z. o energetike, vyhláška ÚRSO č.423/2013, ktorou sa mení a dopĺňa vyhláška 24/2013 Z.z.).

Na základe podkladov je v meste Nitra osvetlenie využívané v priemere denne 12,8 hod. Priemerný príkon VO je cca 829kW, vrátane slávnostného osvetlenia, je to tzv. lineárny odber.

diagram.

Odberateľ sa zaväzuje dodanú elektrinu odoberať a zaplatiť za dodávku elektriny a za distribučné služby cenu podľa zmluvy. Dodaná elektrina je taká, ktorá prešla meradlami v OM v množstve, ktoré dodávateľovi poskytol PDS. Deň začiatku dodávky: 1.5.2021 o 00.00 hod. Deň skončenia dodávky:

30.4.2022 o 24.00 hod. Dodávateľ v zmluve ( prílohe) uvedie EIC kódy všetkých OM.

Hlavný slovník:

  09300000-2 - Elektrina, vykurovanie, slnečná a jadrová energia

**Predpokladaná hodnota zákazky: 508 000,00 € bez DPH** vrátane distribučných poplatkov -vyrátané z predpokladaného množstva 3 815,26 MWh/rok

Lehota dodania: Predpokladaný deň začiatku dodávky: 01.05.2021 o 00.00 hod. Deň skončenia dodávky:

30.4.2022 o 24.00 hod.

# 2. Komplexnosť dodávky

Zaradený záujemca predloží ponuku na celý predmet výzvy tak, ako je definovaný v týchto súťažných podkladoch.

1. **Typ zmluvy**

Kúpna zmluva.

1. **Zdroj finančných prostriedkov**

Predmet zákazky bude financovaný z rozpočtovaných prostriedkov verejného obstarávateľa.

# 5. Podmienky predloženia ponuky

Zaradený záujemca môže predložiť len jednu ponuku. Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch.

Ponuka je vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese [https://josephine.proebiz.com/.](https://josephine.proebiz.com/)

Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese [https://josephine.proebiz.com/.](https://josephine.proebiz.com/)

V predloženej ponuke prostredníctvom systému JOSEPHINE musia byť pripojené požadované naskenované doklady (doporučený formát je „PDF“) a vyplnenie elektronického formulára, ktorý zodpovedá návrhu na plnenie kritéria uvedeného v súťažných podkladoch.

**V prípade, že zaradený záujemca predloží listinnú ponuku, verejný obstarávateľ ju v zmysle § 49 zákona o verejnom obstarávaní vylúči.**

Ponuka, pre účely zadávania tejto zákazky, je prejav slobodnej vôle zaradeného záujemcu, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.

**Ponuku môžu predkladať LEN dodávatelia zaradení v DNS v čase vyhlasovania Výzvy**.

V prípade, že je zaradeným záujemcom skupina, takýto zaradený záujemca je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou, ak tento doklad nepredložil počas zaradenia do DNS. V prípade, ak bude ponuka skupiny zaradených záujemcov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

Zaradený záujemca môže predložiť iba jednu ponuku. Zaradený záujemca nemôže byť v tom istom postupe zadávania zákazky (v konkrétnej výzve) členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči zaradeného záujemcu, ktorý je súčasne členom skupiny dodávateľov.

# 6. Jazyk ponuky

Zaradený záujemca predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

# 7. Predkladanie a obsah ponuky

Ponuky sa budú predkladať elektronicky v zmysle § 49 ods. 1 písm. a) ZVO, do systému JOSEPHINE, umiestnenom na webovej adrese [https://josephine.proebiz.com.](https://josephine.proebiz.com/)

**Predkladanie ponúk je umožnené iba autentifikovaným a zaradeným záujemcom do daného zriadeného Dynamického nákupného systému.** Zaradený záujemca sa prihlasuje do systému pomocou eID alebo svojich hesiel, ktoré nadobudol v rámci autentifikačného procesu.

Autentifikovaný zaradený záujemca si po prihlásení do systému JOSPEHINE v záložke „Moje obstarávania“ vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke ponuky.

**Zaradeným záujemcom navrhovaná celková cena verejného obstarávania musí byť uvedená na 2 desatinné miesta v EUR bez DPH a vložená do systému JOSEPHINE.** V predloženej ponuke prostredníctvom systému JOSEPHINE musia byť pripojené požadované naskenované doklady a dokumenty tvoriace obsah ponuky, požadované v týchto súťažných podkladoch, ktoré musia byť k termínu predloženia ponuky platné a aktuálne.

**Ponuka bude obsahovať:**

1. Vyplnený a štatutárnym zástupcom podpísaný návrh zmluvy vrátane všetkých príloh,

- zmluva môže byť podpísaná kvalifikovaným elektronickým podpisom osôb konajúcich v mene uchádzača alebo môže byť podpísaná listinne a v ponuke bude predložená naskenovaná (napr. formát pdf) listinne podpísaná zmluva.. - uchádzač nie je oprávnený meniť ustanovenia zmluvy.

1. Vyplnený záväzný cenový návrh na plnenie v systéme Josephine

## i. Jednotková cena silovej energie za 1 MWh bez DPH

1. Čestné vyhlásenie o platnej a účinnej zmluve o zúčtovaní odchýlky účastníka trhu s elektrinou s prevádzkovateľom prenosovej sústavy s identifikovaním zmluvného partnera a dátumom jej uzatvorenia

i. alternatívne je prípustné aj predloženie samotnej zmluvy o zúčtovaní odchýlky účastníka trhu s elektrinou s prevádzkovateľom prenosovej sústavy.

1. Doklad o oprávnení podnikať v energetike – dodávka elektrickej energie na území SR podľa platnej legislatívy v rozsahu predmetu zákazky, predložením povolenia na podnikanie v energetike podľa zákona č.251/2012 Z.z. o energetike.
2. V prípade, ak sa na príprave ponuky podieľali aj iné osoby ako sú zamestnanci uchádzača (napr. externí poradcovia zodpovedajúci za súlad ponuky so všetkými požiadavkami alebo rôzni experti nevyhnutní pre nacenenie predmetu zákazky), uchádzač je povinný v ponuke identifikovať tieto osoby (zákonná povinnosť podľa § 49 ods. 5 ZVO). Verejný obstarávateľ pre takýto prípad pripravil vzorový dokument, ktorý je prílohou súťažných podkladov. V prípade, ak sa na príprave ponuky podieľali len zamestnanci uchádzača, takýto dokument / informácia sa nepredkladá.

# 8. Lehota na predkladanie ponúk

**Ponuky musia byť predložené do 31.3.2021 do 9:00 hod.** V prípade, ak sa lehota na predkladanie ponúk posúvala, nová lehota bude uvedená v systéme Josephine.

# 9. Platnosť (viazanosť) ponuky

Viazanosť ponúk je do 1.7.2021 od uplynutia lehoty na predkladanie ponúk. V prípade potreby, vyplývajúcej najmä z aplikácie revíznych postupov, si verejný obstarávateľ vyhradzuje právo primerane predĺžiť lehotu viazanosti ponúk.

**10.**  **Zábezpeka ponuky** Zábezpeka ponuky sa nevyžaduje.

# 11. Doplnenie, zmena a odvolanie ponuky

Zaradený záujemca môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Zaradený záujemca pri zmene a odvolaní ponuky postupuje obdobne ako pri vložení prvotnej ponuky

(kliknutím na tlačidlo Stiahnuť ponuku a predložením novej ponuky).

# 12. Náklady na ponuku

Všetky výdavky spojené s prípravou a predložením ponuky znáša zaradený záujemca bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

# 13. Variantné riešenie

Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

# 14. Predkladanie žiadostí o súťažné podklady

Zaradený záujemca nebude žiadať o súťažné podklady, nakoľko tieto mu budú sprístupnené cez webovú aplikáciu JOSEPHINE. V profile verejného obstarávateľa na stránke Úradu pre verejné obstarávanie sa nachádza link na tieto podklady. Všetky vysvetlenia a prípadné úpravy budú tiež zverejnené vo webovej aplikácií JOSEPHINE.

# 15. Podmienky zrušenia použitého postupu zadávania zákazky

Verejný obstarávateľ môže zrušiť použitý postup zadávania zákazky podľa ustanovení ZVO. Verejný obstarávateľ si vyhradzuje právo zrušiť postup zadávania zákazky, ak cena za celý predmet zákazky bude vyššia ako predpokladaná hodnota zákazky.

# 16. Komunikácia a vysvetlenie

Verejný obstarávateľ bude pri komunikácii so zaradenými záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a zaradenými záujemcami počas celého procesu verejného obstarávania.

**Pravidlá pre doručovanie** – zásielka sa považuje za doručenú zaradenému záujemcovi, ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

Ak je odosielateľom zásielky verejný obstarávateľ, tak zaradenému záujemcovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Zaradený záujemca sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Zaradený záujemca si môže v komunikačnom rozhraní zobraziť celú históriu o svojej komunikácií s verejným obstarávateľom.

Ak je odosielateľom informácie zaradený záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

Verejný obstarávateľ umožňuje zaradeným záujemcom neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa formou odkazu na systém JOSEPHINE.

**17.**  **Vysvetlenie súťažných podkladov** Adresa stránky, kde je možný prístup k dokumentácií verejného obstarávania je: [https://josephine.proebiz.com/.](https://josephine.proebiz.com/)

V profile verejného obstarávateľa zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie k dispozícii.

V prípade nejasností alebo potreby objasnenia požiadaviek a podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov alebo zaradených záujemcov požiadať prostredníctvom komunikačného rozhrania systému JOSEPHINE.

Verejný obstarávateľ poskytuje vysvetlenie informácií potrebných na vypracovanie ponuky alebo na preukázanie splnenia podmienok účasti všetkým zaradeným záujemcom, ktorí sú mu známi prostredníctvom komunikačného rozhrania systému JOSEPHINE. Na tomto mieste budú dostupné všetky informácie potrebné na vypracovanie ponuky.

Podania a dokumenty súvisiace s uplatnením revíznych postupov sú medzi verejným obstarávateľom a záujemcami/zaradenými záujemcami/uchádzačmi doručované prostredníctvom komunikačného rozhrania systému JOSEPHINE.

## Všeobecné informácie k webovej aplikácií JOSEPHINE

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne [https://josephine.proebiz.com.](https://josephine.proebiz.com/)

Na bezproblémové používanie systému JOSEPHINE je nutné používať jeden z podporovaných internetových prehliadačov:

* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia alebo
* Google Chrome
* Microsoft Edge.

Záujemca môže požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však 1 pracovný deň pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

Odpoveď na žiadosť o vysvetlenie bude uverejnená vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Verejný obstarávateľ o jeho uverejnení odošle správu všetkým známym záujemcom v deň uverejnenia.

Verejný obstarávateľ primerane predĺži lehotu na predkladanie ponúk, ak

* + vysvetlenie informácií potrebných na vypracovanie ponuky nie je poskytnuté v lehote podľa tohto bodu aj napriek tomu, že bolo vyžiadané dostatočne vopred alebo
	+ v dokumentoch potrebných na vypracovanie ponuky vykoná podstatnú zmenu.

Verejný obstarávateľ, ak je to nevyhnutné, môže doplniť informácie uvedené v súťažných podkladoch kedykoľvek počas lehoty na predkladanie ponúk v rámci zriadeného DNS.

# 18. Spôsob určenia ceny

Uchádzač stanoví svoju cenu na základe svojho slobodného rozhodnutia v súlade s právnym poriadkom Slovenskej republiky. **Uchádzačom ponúknutá cena musí byť matematicky zaokrúhlená na 2 desatinné miesta.**

Verejný obstarávateľ považuje uchádzačom stanovenú jednotkovú cenu silovej energie za konečnú, v ktorej uchádzač započítal všetky svoje náklady súvisiace s dodaním predmetu zákazky v požadovanej kvalite, podľa zmluvných podmienok.

# 19. Otváranie ponúk

Otváranie ponúk sa uskutoční elektronicky dňa 31.3.2021 o 10.00 hod. v mieste sídla verejného obstarávateľa. Otváranie ponúk bude v súlade s § 54 ods. 3 ZVO neverejné.

# 20. Vyhodnotenie ponúk a elektronická aukcia

Verejný obstarávateľ pristúpi k vyhodnoteniu predložených ponúk z pohľadu splnenia požiadaviek na predmet zákazky podľa § 53 ZVO.

Komunikácia medzi uchádzačom/uchádzačmi a verejným obstarávateľom/komisiou na vyhodnotenie ponúk počas vyhodnotenia ponúk bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/ doplnenie ponuky na základe požiadavky doručiť verejnému obstarávateľovi prostredníctvom určenej komunikácie v systéme JOSEPHINE.

Súčasťou procesu vyhodnocovania ponúk je aj elektronická aukcia.

Verejný obstarávateľ v súlade s § 54 ods. 7 ZVO vyzve elektronickými prostriedkami súčasne všetkých uchádzačov, ktorí neboli vylúčení a ktorých ponuky spĺňajú určené požiadavky, na účasť v elektronickej aukcii. Východiskom elektronickej aukcie v rámci príslušnej časti predmetu zákazky sú ceny, ktoré sú uvedené v ponukách predložených v systéme JOSEPHINE.

Predmetom elektronickej aukcie bude uchádzačom ponúknutá jednotková cena silovej energie za 1 MWh bez DPH. Nové ceny predložené v elektronickej aukcii po jej skončení budú považované za konečné. Predložením nových cien v elektronickej aukcii systém pre elektronickú aukciu zostaví poradie ponúk automatizovaným vyhodnotením podľa stanoveného kritéria. Počas trvania elektronickej aukcie uchádzači predkladajú nové ceny až do ukončenia elektronickej aukcie.

Elektronická aukcia sa bude vykonávať prostredníctvom SW PROEBIZ.

Prípravné kolo je časť postupu, v ktorom sa po sprístupnení eAukčnej siene uchádzači oboznámia s aukčným prostredím pred zahájením Aukčného kola (elektronickej aukcie). Aukčné kolo (elektronická aukcia) je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do elektronickej aukcie a ich vyhodnocovanie v limitovanom čase.

Uchádzačom, ktorí budú vyzvaní na účasť v elektronickej aukcii bude v prípravnom kole a v čase uvedenom vo výzve sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene boli zadané v súlade s pôvodnými, predloženými ponukami v systéme JOSEPHINE. Každý uchádzač bude vidieť iba svoju ponuku a až do začiatku aukčného kola ju nemôže meniť. Všetky informácie o prihlásení sa a priebehu budú uvedené vo výzve.

Aukčné kolo sa začne a skončí v termínoch uvedených vo výzve. Na začiatku a počas trvania aukčného kola **systém všetkým uchádzačom zobrazí:**

* ich jednotkovú cenu silovej energie za 1 MWh bez DPH,  najnižšiu jednotkovú cenu silovej energie za 1 MWh bez DPH
* ich priebežné umiestnenie (poradie).

Verejný obstarávateľ upozorňuje, že systém neumožní dorovnať ponuku iného uchádzača. Uvedené riešenie je potrebné z dôvodu nutnosti jednoznačného určenia poradia uchádzačov.

V prípade, ak komisia identifikuje po predbežnom vyhodnotení ponúk zhodné návrhy na prvom mieste, komisia na túto skutočnosť upozorní uchádzačov na začiatku elektronickej aukcie prostredníctvom funkcionality „chat“ SW Proebiz. **Minimálny krok zníženia ceny uchádzača je 0,01 € bez DPH z predloženej ponuky.**

**Maximálny krok zníženia ceny uchádzača je 50% z aktuálne najnižšej ponuky.** (Maximálny krok slúži výhradne na ochranu uchádzačov pred nevedomím a nechceným výrazným znížením (napr. preklep v desatinnej čiarke) aktuálne predloženej ceny daného uchádzača.) **Názorné vysvetlenie aplikácie max. kroku:**

Hypotetické ponuky: 1. miesto s ponúknutou cenou 51,50 €

1. miesto s ponúknutou cenou 52,00 €
2. miesto s ponúknutou cenou 100,00 €

Ak by uchádzač na 3. mieste chcel predložiť ponuku s cenou 51,49 €, avšak dôjde k preklepu a ponúkne 5,14 €, systém mu neumožní takúto ponuku predložiť, pretože 5,14 € je menej ako 20,75 € (teda v danom momente 50% z aktuálne najnižšej ponuke). Uchádzač musí predložiť ponuku v min. v hodnote 20,76 € bez DPH. Maximálny krok teda vyjadruje o koľko najviac môžem „podbiť“ aktuálnej najvýhodnejšiu ponuku.

Aukčné kolo bude ukončené uplynutím časového limitu 20 min, ak nedôjde k jeho predlžovaniu. Aukcia bude ukončená, ak vyhlasovateľ nedostane v lehote 20 min. žiadne nové hodnoty, ktoré spĺňajú požiadavky týkajúce sa minimálnych rozdielov uvedených v predchádzajúcich odsekoch. Koniec elektronickej aukcie sa môže predĺžiť v prípade predkladania nových cien (teda pri akejkoľvek úspešnej zmene ceny) v posledných 2 minútach trvania elektronickej aukcie vždy o ďalšie 2 minúty (tzn. k času, kedy došlo k predĺženiu, sa k času zostávajúcemu do konca kola pridajú celé 2 min.). Počet predĺžení nie je limitovaný. Po ukončení elektronickej aukcie už nebude možné upravovať ceny.

Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v elektronickej aukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania elektronickej aukcie v prípade nepredvídateľných technických problémov.

Ak by elektronická aukcia zlyhala alebo sa nemohla uskutočniť v dobe uvedenej vo výzve na účasť v elektronickej aukcii (pozvánka) najmä z dôvodu vzniku objektívnych technických problémov na strane verejného obstarávateľa a ktoré verejný obstarávateľ nemohol predvídať (napr. výpadok dodávky elektrickej energie), elektronická aukcia sa zopakuje v súlade so zákonom o verejnom obstarávaní.

# 21. Kritériá na vyhodnotenie ponúk a pravidlá ich uplatnenia

**Kritériom na vyhodnotenie ponúk bude najnižšia jednotková cena silovej energie za 1 MWh bez DPH**. Jednotková cena musí byť uvedená v eurách bez DPH a zaokrúhlená najviac na 2 desatinné miesta.

# 22. Informácia o výsledku vyhodnotenia ponúk a uzavretie zmluvy

Verejný obstarávateľ zašle v súlade s § 55 ZVO informáciu o výsledku vyhodnotenia ponúk. Verejný obstarávateľ pristúpi k uzavretiu zmluvy nasledujúci deň po oznámení informácie o výsledku vyhodnotenia ponúk podľa § 55 ZVO. Verejný obstarávateľ vyzve uchádzača na poskytnutie súčinnosti k podpisu zmluvy spolu s oznámením o výsledku vyhodnotenia ponúk.

Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy najmä, aby včas zabezpečili registráciu do Registra partnerov verejného sektora (podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov“)), resp. overili registráciu v Registri partnerov verejného sektora podľa § 22 zákona o registri partnerov, a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona o registri partnerov.

**23. Subdodávatelia**

Verejný obstarávateľ umožňuje využitie subdodávateľa/subdodávateľov.

# 24. Záverečné ustanovenia

Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v ZVO.

# 25. Prílohy

 Nie sú prílohy k týmto podkladom.